CELEX: 32014D0302
Language: ro
Date: 2014-05-27 00:00:00
Title: 2014/302/UE: Decizia de punere în aplicare a Comisiei din 27 mai 2014 de modificare a Deciziei 2011/166/UE de înființare a Organizației SHARE-ERIC

28.5.2014   
            
            
               RO
            
            
               Jurnalul Oficial al Uniunii Europene
            
            
               L 159/52
            
         DECIZIA DE PUNERE ÎN APLICARE A COMISIEI
   din 27 mai 2014
   de modificare a Deciziei 2011/166/UE de înființare a Organizației SHARE-ERIC
   
      (2014/302/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 723/2009 al Consiliului din 25 iunie 2009 privind cadrul juridic comunitar aplicabil unui consorțiu pentru o infrastructură europeană de cercetare (ERIC) (1), în special articolul 11 alineatul (1),
   întrucât:
   
               (1)
            
            
               Decizia 2011/166/UE a Comisiei (2) a instituit Studiul privind sănătatea, îmbătrânirea și pensionarea în Europa drept Consorțiu pentru o infrastructură europeană de cercetare (SHARE-ERIC).
            
         
               (2)
            
            
               Statutul SHARE-ERIC, anexat la Decizia 2011/166/UE, prevede transferarea sediului social din Țările de Jos în Germania de îndată ce autoritățile germane furnizează declarația necesară în conformitate cu articolul 5 alineatul (1) litera (d) din Regulamentul (CE) nr. 723/2009.
            
         
               (3)
            
            
               În urma declarației furnizate de Germania, SHARE-ERIC a prezentat Comisiei, la 21 septembrie 2013, o propunere de modificare a statutului în conformitate cu articolul 11 alineatul (1) din Regulamentul (CE) nr. 723/2009.
            
         
               (4)
            
            
               Conform articolului 11 alineatul (4) din Regulamentul (CE) nr. 723/2009, au intrat în vigoare mai multe modificări, printre care și modificarea pentru a ține seama de transferarea sediului social în Germania.
            
         
               (5)
            
            
               Alte modificări, de precizare a proprietății asupra datelor SHARE-ERIC și a modului de diseminare a acestora și de modificare a scutirilor de impozit ca rezultat al transferării sediului în Germania, necesită aprobarea Comisiei.
            
         
               (6)
            
            
               Măsurile prevăzute în prezenta decizie sunt conforme cu avizul comitetului înființat în temeiul articolului 20 din Regulamentul (CE) nr. 723/2009,
            
         ADOPTĂ PREZENTA DECIZIE:
   Articolul 1
   Statutul SHARE-ERIC anexat la Decizia 2011/166/UE se modifică conform anexei la prezenta decizie.
   Articolul 2
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.
   
      Adoptată la Bruxelles, 27 mai 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 206, 8.8.2009, p. 1.
   
      (2)  Decizia 2011/166/UE a Comisiei din 17 martie 2011 de înființare a Organizației SHARE-ERIC (JO L 71, 18.3.2011, p. 20).
   
      ANEXĂ
      Statutul SHARE-ERIC se modifică după cum urmează:
      
                  1.
               
               
                  La articolul 11, alineatul (2) se înlocuiește cu următorul text:
                  „(2)   SHARE-ERIC este proprietarul studiului și al tuturor datelor studiului, inclusiv al modulelor suplimentare certificate de SHARE, al metadatelor și al paradatelor și al tuturor fișierelor de adrese și de linkuri, precum și al tuturor drepturilor de proprietate intelectuală care rezultă din instituirea și din desfășurarea studiului.”
               
            
                  2.
               
               
                  La articolul 12, alineatul (1) se înlocuiește cu următorul text:
                  „(1)   SHARE-ERIC difuzează datele colectate către comunitatea științifică imediat după operațiunile de curățare, imputare și documentare și după luarea în considerare a legislației naționale și internaționale privind protecția vieții private.”
               
            
                  3.
               
               
                  Articolul 13 se modifică după cum urmează:
                  
                              (a)
                           
                           
                              alineatul (4) se înlocuiește cu următorul text:
                              „(4)   Scutirile de taxe în temeiul articolului 143 alineatul (1) litera (g) și al articolului 151 alineatul (1) litera (b) din Directiva 2006/112/CE și în conformitate cu articolele 50 și 51 din Regulamentul de punere în aplicare nr. 282/2011 al Consiliului (1) se aplică achizițiilor de bunuri și servicii care sunt destinate utilizării oficiale de către SHARE-ERIC, sunt achiziționate și plătite de această organizație, iar cuantumul TVA care trebuie rambursat pentru acestea depășește suma de 25 EUR pe factură. Achizițiile realizate de membri în mod individual nu beneficiază de aceste scutiri.
                              Cu toate acestea, primul paragraf nu se aplică dacă are ca efect denaturarea concurenței.
                              
                                 (1)  JO L 77, 23.3.2011, p. 1.”;"
						
                           
                        
                              (b)
                           
                           
                              se adaugă următoarele alineate (5) și (6):
                              „(5)   Produsele accizabile definite la articolul 1 alineatul (1) literele (b) și (c) din Directiva 2008/118/CE a Consiliului (2) pot fi scutite de plata accizei în temeiul articolului 12 alineatul (1) litera (b) din directiva menționată, cu condiția ca produsele accizabile respective să fie destinate exclusiv utilizării oficiale de către SHARE-ERIC și să fi fost achiziționate și plătite de această organizație.
                              Nu se acordă nicio scutire de la plata accizelor pentru produsele accizabile destinate utilizării personale de către angajații SHARE-ERIC sau de către părți terțe.
                              (6)   Accizele plătite pentru produsele electrice și electricitatea menționate la articolul 1 alineatul (1) litera (a) din Directiva 2008/118/CE pot fi restituite în temeiul articolului 12 alineatul (1) litera (b) și al articolului 12 alineatul (2) din directiva menționată, cu condiția ca produsele electrice și electricitatea menționate să fie destinate exclusiv utilizării oficiale de către SHARE-ERIC și să fi fost achiziționate și plătite de această organizație, iar cuantumul accizei să depășească suma de 25 EUR pe factură.
                              Nu se acordă nicio scutire de la plata accizelor pentru produsele electrice și electricitatea destinate utilizării personale de către angajații SHARE-ERIC sau de către părți terțe.
                              
                                 (2)  JO L 9, 14.1.2009, p. 12.”"